AEONTS ผนึก “แมคโดนัลด์” เปิดตัวแคมเปญ “AEON 365 Days 2021”
AEONTS ผนึก "แมคโดนัลด์" เปิดตัวแคมเปญ "AEON 365 Days 2021"
2 มี.ค. 2564

บริษัท แมคไทย จำกัด ผู้ดำเนินธุรกิจอาหารบริการด่วนภายใต้แบรนด์แมคโดนัลด์ในประเทศไทย ร่วมกับ บริษัท อิออน สินทรัพย์ (ไทยแลนด์) จำกัด (มหาชน) หรือ AEONTS ฉลองครบรอบ 8 ปีแห่งการเป็นพันธมิตรทางธุรกิจอันดีมาอย่างต่อเนื่อง เปิดตัวแคมเปญ AEON 365 Days 2021 มอบสิทธิพิเศษให้กับผู้ถือบัตรเครดิตอิออน ได้อิ่มอร่อยกับเมนูโปรด ตอบโจทย์ไลฟ์สไตล์ เติมเต็มความสุขได้ทุกวัน
สำหรับลูกค้าที่ชำระผ่านบัตรเครดิตอิออนที่ร่วมรายการ* สามารถรับสิทธิ์อิ่มอร่อยกับชุดอร่อยสุดคุ้มราคาพิเศษเพียง 79 บาท จากราคาปกติ 149-150 บาท อิ่มฟินครบเซ็ตพร้อมเฟรนช์ฟรายส์ขนาดกลาง 1 กล่อง และเครื่องดื่มโค้กรีฟิล 1 แก้ว เลือกอร่อยกับหลากหลายเมนูโปรดทั้ง ชุดแมคฟิช, ชุดซามูไร เบอร์เกอร์หมู, ชุดดีลักซ์ชีสเบอร์เกอร์, ชุดแมคไก่, ชุดแมคนักเก็ต 6 ชิ้น, ชุดแมควิงส์ 4 ชิ้น (ไม่เผ็ด) และชุดไก่กรอบคุ้มครบเซ็ต (แมคไก่กรอบ 2 ชิ้น เลือกได้ทั้งสูตรดั้งเดิม และสูตรสไปซี่, แมคนักเก็ต 4 ชิ้น, เฟรนช์ฟรายส์ ขนาดกลาง 1 กล่อง และเครื่องดื่มโค้กรีฟิล 1 แก้ว อิ่มอร่อยสุดคุ้มได้ทุกวัน ตั้งแต่วันที่ 1 มีนาคม 2564 – 28 กุมภาพันธ์ 2565 ที่ร้านแมคโดนัลด์ทุกสาขาที่ร่วมรายการทั่วประเทศ*